Selle nädala uudistes:
Kristlasi tapetakse, kirikuid suletakse
ja terved kogukonnad peavad pagema.
Näeme, kuidas sadu miljoneid usklikke igal aastal usu pärast taga kiusatakse.
Veel:
Ta kaotas verises rünnakus naise ja lapsed.
Näeme, kuidas üks kristlik pastor
ületab valu ja leina kristlastest sõprade armastuse ja headuse toel.
Ja:
Taivan valmistub Hiina võimalikuks sõjaliseks sissetungiks.
Üle saare levib kasvav palveliikumine, Jumalalt palutakse kaitset.
Tere vaatama selle nädala kristlikke uudiseid!
- Olen George Thomas. - Ja mina Wendy Griffith.
Üle ilma kannatavad 365 miljonit kristlast
tagakiusu või diskrimineerimist usu pärast.
Igal aastal avaldab Open Doors International
nimekirja riikidest, kus tagakius on rängim.
Tänavune aruanne käsitleb häirivaid tagakiusutrende Aafrikas.
CBNi Gary Lane räägib lähemalt:
Open Doors'i tänavuse nimekirja tipus on harjumuspärased riigid.
Rängim kristlaste tagakiusaja on Põhja-Korea,
järgnevad Somaalia, Liibüa, Eritrea ja Jeemen,
maa, kus Iraani-toetatud huti sõdalased
ründavad Punast merd ületavaid laevu.
Open Doors'i tegevjuht USAs Ryan Brown ütleb,
et suurimaks mureks on kasvav üleilmne vägivallatsemine
Kristuse jüngrite vastu,
eriti islamlikes ja autokraatlikes režiimides Sahara-aluses Aafrikas.
Kristlastest võib kergesti saada sihtmärk neile,
kes tahavad tekitada ebastabiilsust neis paigus.
Nad saavad seda teha karistamatult,
neid pole selle eest karistatud, sest, veelkord,
neis paigus ei taha võimud kristlasi pahatihti kaitsta ega tunnustada.
Aruandes on kirjas, et 2023. a. pidi usu pärast surema 4998 kristlast,
ent paljud surmad jäävad teatamata; aasta varem oli taolisi juhtumeid 5621.
Ehkki üleilmselt on surmade arv kahanenud, tean ma, et teie andmeil
toimus üle 82% kristlaste usu pärast tapmistest Nigeerias.
Nigeerias peavad kristlased tõesti rängalt kannatama usu pärast.
Usu pärast tapetute arv on suurem kui kõikides muudes riikides kokku.
Ses piirkonnas on palju ebastabiilsust ja puudust,
ja me vennad-õed vajavad väga eestpalvet.
Suurim üllataja tänavuses aruandes on Nikaraagua,
kus on võimul sandinistid- kommunistid ja Daniel Ortega,
ent mis hüppas aruannetes 50. kohalt 2023. a. 30. kohale 2024. a.
Endiselt nähtub aga murettekitavaid trende piirkondadest,
kus valitsus peab kristlikku elanikkonda endale ohuks,
mis on tema kontrolli alt väljas, ja seepärast kiusab seal usklikke taga.
Ent 14. jaanuaril teatas Nikaraagua valitsus
kahe katoliku piiskopi ja 15 preestri vabastamisest vanglast.
Nende seas oli piiskop Rolando Alvarez,
kes oli vangis üle aasta.
Global Christian Relief'i juht David Curry ütleb,
et maailm peab saama teada kristlaste tagakiusamisest
läbi juhtumite kirjapaneku ja indekseerimise.
Rahvas ei taha uskuda, et kristlasi ülepea taga kiusatakse,
kuna meie lääne peadesse selle probleemi ulatus lihtsalt ei mahu.
Curry ühing on loonud uue üleilmse andmebaasi,
kuhu kantakse vägivaldse usulise tagakiusu juhtumid.
On aeg mõista, et see on üleilmne probleem -
äärmuslased ründavad juute ja kristlasi, aga ka teisi, usu pärast.
Brown loodab, et 2024. a. üleilmne nimekiri ajendab inimesi palvetama.
Nii paljud me vennad ja õed ei pruugi püüda pageda selle tagakiusu eest
ega isegi sellest pääseda, vaid tahavad lihtsalt tagakiusu keskel
olla Kristuse käteks ja jalgadeks, oodates palvetuge ja julgustust,
et nende tunnistus ja usk ei kõiguks ega kaoks neis süvenevais raskustes.
Gary Lane, CBNi Uudised.
Mais 2023 koju naastes leidis Nigeeria pastor Zacharia,
et ta naise ja poja olid tapnud fulani sõdalased.
Selle muserdava leina ajal tuli Open Doors talle toeks,
pakkudes armastust ja nõu, mida ta edasielamiseks vajab.
Järgneva loo saime Global News Alliance'ilt.
Mai 2023. Pastor Zacharia, kes oli olnud kodust eemal,
oli tagasiteel oma külla Mangu's Kesk-Nigeerias.
Ta ei teadnud veel sellest kohutavast rünnakust,
aga märkas, et rahvas põgeneb vastassuunas.
Enamus oli paljajalu.
Nad olid üleni porised, sest pidid rünnakust pääsemiseks roomama.
Mida lähemale kodule, seda rohkem märkasin
vigastatuid ja laipu tee kõrval.
Mu maja oli maani maha põletatud ühes kõigega, mis selle sees.
Otsisin maja juurest oma naist ja poega, ent ei leidnud.
Lõpuks vaatasin kõikidesse siseruumidesse
ja leidsin nende laibad köögist.
Rünnak pastor Zacharia külale oli üks mitmest ses regioonis,
milles hukkus 125 inimest üheainsa nädalaga.
Fulani sõdalased ei selgitanud,
miks nad ründasid just kogukondi, kus elasid enamasti kristlased.
Arvan, et meid rünnati sellepärast, et nad tahtsid meid islamisse pöörata.
Ja nad lootsid, et kui ajavad meid minema,
on neil rohkem ruumi oma kariloomade karjatamiseks.
Kui see juhtus, tundsin, nagu oleks Jumal mu hüljanud.
Hakkasin mõtlema: Kui Ta on tõesti Jumal,
siis miks Ta lubas neil meid rünnata.
Kus ta oli? Kus oli Jumal? Miks Ta ei tegutsenud?
Open Doors'i partnerid kutsusid pastor Zacharia
ja teised ellujäänud oma traumakeskusesse puhkama.
Seal sai ta üle paljudest küsimustest, mis ta meeli rõhusid.
Kui ma poleks siia koolitusele tulnud, läinuks mu elu vist tõesti väga raskeks,
sest koolitusele minekule eelnenud kuudel ei saanud ma magada,
mu mõtted keerlesid üha nende rünnakute ümber.
Ent pärast traumaravi on mu sees rahu.
See õpetus on mind päriselt julgustanud,
ja meile õpetati ka andestama neile, kes meid ründasid.
Tahan öelda inimestele, keda tabavad taolised üleelamised nagu meil:
Palun, toetuge -toetume! -Jumalale,
sest Tema on kõik, mille nimel elame!
Järgnevalt, enneolematu palveliikumine käib üle Taivani
ja murrab kõik uskkondlikud tõkked.
Reklaamipaus!
CBNi värskeim teos 'Kuidas uskuda tervendavalt'
Paljud teist, kristlastest, usuvad Jeesusesse, pattude andestamisse,
taevasse pääsemisse.
Ent uskuda saab veel mõndagi: et taevariik võib tulla sinu juurde,
et Jumala tahe võib sündida nagu taevas, nõnda ka maa peal.
Sillutage oma usuteed
väärt abimaterjaliga 'Kuidas uskuda tervendavalt',
mis sisaldab Gordon Robertson'i eksklusiivset videot.
Paluge konkreetselt, ja Jumal vastab konkreetselt!
Gordon õpetab netis, kuidas paluda tervenemist!
Kui loed Jumala nimesid, mõistad sa Tema tõelist olemust.
Helistage täna, et saada töövihik oma usu tugevdamiseks.
Pane käsi peale, ja palume väga konkreetselt!
Kuulutan sulle täna, et Jumala riik tuleb su ligi.
Helistage numbril 1-800-700-7000!
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime seost popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:00 CBNi uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson'iga!
Rääkige, mis selles on.
CBNi tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline!
Näete, mida peate teadma, et elada tervemat elu!
Vaadake Tervet Elu teisipäeval kell 20:30 CBNi uudistekanalilt.
Jätkame saadet. Pinged Taivani ja Mandri-Hiina vahel
teravnesid pärast Taivani uue presidendi valimist.
Valijad eelistasid Lai Ching-te'd Demokraatlikust Kongressiparteist.
Lai ja ta partei ei tunnusta Hiina ülemvõimu Taivani üle.
Hiina toetas kandidaati, kes lubas taasalustada kõnelused Pekingiga,
ja nimetas valimisi valikuks rahu ja sõja vahel.
Kõik see toimus enneolematu palveliikumise ajal,
mis käib üle kogu Taivani ja murrab kõik uskkondlikud tõkked.
Ärkamispalvegruppide liikumine on hädavajalik vastus,
kuna Hiina ähvardab saart üha enam sõjaga,
millel võivad olla katastroofilised tagajärjed
ka kogu maailma majandusele.
Pinged on tõusmas lakke, Pekingi sõjakus tekitab Taipei’s taas ärevust.
Hiina armee äsjaavaldatud videost nähtub,
millised näeksid välja rünnakud Taivanile.
Nüüd kimbutab Hiina armee
seda väikest mandrist eraldatud saart pea iga päev.
Taivan aga turgutab oma sõjaväge ja harjutab uute USA relvadega.
Kõike seda valmistumaks võimalikuks täiemahuliseks sõjaks.
Selgituseks: me ei otsi konflikti ega vastasseisu,
ent ei allu ka ülbitsemisele ega väljapressimisele.
Me ei soovi sõda ...
Sõjakas trummipõrin valjeneb päev-päevalt
ning Taivani kristlased põlvitavad igal õhtul.
Taivani kirikuis on nüüd ühispalveid ja -paastumisi
palju rohkem kui kunagi varem.
See on enneolematu palveliikumine.
Üle kogu saare tuleb rahvas kokku igapäevaselt ja ööpäevaringselt,
et paluda ärkamist, ühtsust, meeleparandust ja kaitset oma maale.
Usun, et see lihtne asi on avaldamas tohutut mõju
inimestele nii kirikus kui väljaspool.
Gordon Huang karjatab üht Taivani tuntuimat kogudust.
Tema kogudus asub selle tuntud pilvelõhkuja, nn Taipei 101, katusel,
pealinna südames.
Ta kardab, et sõda Hiinaga tuleb, ja soovib, et kristlased oleksid valmis.
Arvan, et üks on kindel:
rahvast raputatakse ja ta tahab kuulda head sõnumit.
Oled sa valmis või paned jooksu?
See raputuse teema valdas Don Young’i kahe aasta eest.
Kuulsin Issanda sõna: Aega on vähe, tund tuleb, peab palvetama.
Young teenis ameerika misjonärina Lääne-Aafrikas 15 aastat
ning on rännanud üle ilma,
õpetades kristlastele sügavamat palveosadust Issandaga.
Pastor Young ütleb, et sai mais 2021 sõna Issandalt,
et Taivani tuleb raputus.
Ta tõi selle sõnumi koguduse juhtidele siin saarel,
ning sellest sündis palveliikumine, mis täna on levinud üle Taivani.
Ärkamispalvegruppide (ÄPG) liikumine algas käputäiest väikegruppidest,
mis kordamööda palvetasid ööl kui päeval Taivani eest.
Palve on ainus viis, kuidas elada üle raputused.
Jeesus tegi kõike palve kaudu. Ta ei teinud midagi ilma palveta.
Varem oli see vaid üks hetk Jumalaga, milliseid on meil kõigil.
Nüüd kujuneme Jumala liikumiseks.
On tohutu vahe hetke ja liikumise vahel.
ÄPG grupid koosnevad kahest-kolmest inimesest,
nii et kui ükspäev puhkeb sõda
ja pole enam hooneid, kuhu rahvas saaks kokku tulla,
saame siiski palvetada väikegruppides ja kogudus jääb alles.
Peter Yang on olnud Taivanil pastor ja koguduserajaja alates 1978. a.
Ta ütleb, et pole eales näinud üksmeelt nagu praegu -
selle algatusega liituvad kogudused kõikidest uskkondadest.
Täna toimuv on nii haruldane!
Iga päev, iga nädal kohtun pastoritega teistest kirikutest ja uskkondadest
ja me palvetame oma linnade, oma riigi, teiste riikide eest.
See on imeline, kindlasti Jumala töö! Ühtsus on selle liikumise pärand.
Tekkinud on üle 100 000 ärkamispalvegrupi,
ja kaasa löövad ka Hiina põrandaaluste koguduste liikmed.
Soovime jõuda 300 000 ÄPGni, milles ühineme ka Hiina kogudustega,
kõikide juhtide ja liikmetega kummaltki poolt, et paluda muutust ka Hiinas.
Venemaa mullune sissetung Ukrainasse
tekitas kõhedust üle kogu selle 23-miljonilise saareriigi.
Paljud nägid sarnasusi Putini kinnisidees võtta üle Ukraina
ja Xi Jinping’i otsustavuses annekteerida Taivan.
Paljud kardavad, et sõda võib siin puhkeda üleöö,
ja see sunnib nii mõndagi otsima rahu Pekingi ähvardustejada keskel.
Paljud ühinesid ÄPGga,
kuna kuulsid nii paljusid tunnistusi, et Jumal vastab palvetele,
ja nii on ÄPGdega liitunud hulgaliselt mitteusklikke.
Ja kui nad avavad suu ja palvetavad,
kogevad nad Issandat ja usuvad Temasse.
CBN’i reporter kõneles kirikujuhtidega,
kelle sõnutsi oleks Taivani-Hiina sõda nagu Taaveti vastuastumine Koljatile,
mis külvab ütlemata palju kaost ja surma.
Nad usuvad, et palve võib tuua sõja asemel rahu.
Palume kogudustel üle ilma palvetada
selle ohtlikuima paiga eest tänases maailmas,
et Jumala rahu võiks tulla ülelahenaabrite suhetesse.
Hiinlased ei peaks üksteist tapma;
peaksime hoopis üheskoos täitma lõpuaja misjoni ülesande
tuua hea sõnum tagasi Jeruusalemma.
Nii et Taivan paneb tähele Ukraina näidet?
Kindlasti! Nad valmistuvad.
Kirik teab, et sõja võimalus on väga suur.
Nad harivad pinnast ka vaimulikult,
et kui sõda puhkebki, oleks kirik valmis vastama kutsele
ja täitma oma osa võimalikus kriisis.
- Aamen! - Just!
Järgnevalt, ülikoolides üle USA käivad massiprotestid Iisraeli vastu.
Näeme tudengeid, kes käisid juudiriigis,
et sõdida antisemitismiga oma koolis.
Kogu maailm paneb tähele!
Siin Lähis-Idas käib kõva diplomaatiline köievedu.
Vaadake lähemalt saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont teisipäeval kl 20:00 CBNi Uudistest.
Orvu Väljavaade tahab armastada ja teenida riskilapsi,
aidata neil hoida peresid koos,
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Kas lööd ka kaasa?
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Täna räägime, kuidas uskuda läbinisti,
jõudmaks niikaugele, et uskuda end terveks!
Võite saada kogumiku 'Kuidas uskuda tervendavalt'.
Võid tunda Jumala ligiolu, isegi vähihaiglas.
Tervendab Päästja, mitte inimene. Inimene on vaid abivahend.
Sinust voolavad elava vee jõed.
Saate ainukordse video, töövihiku ja erikoolituse.
Helistage või vaadake netist juba täna!
Jätkame saadet. Juudivastased teod Põhja-Ameerikas on järsult sagenenud
pärast Hamasi rünnakuid Iisraelile 7. oktoobril.
Paljud neist toimuvad suuremates ülikoolides.
Nüüd asuvad mitmed kristlastest tudengid tegutsema,
minnes Iisraeli õppima võitlemist vihkamisega.
CBNi Lähis-Ida korrespondent Julie Stahl räägib lähemalt:
Jõest mereni saab Palestiina vabaks.
Kui oled praegu tudeng USA ülikoolis ja toetad Iisraeli,
oled vähemus ja võid koguni kere peale saada.
Knesseti liige ja endine ÜRO saadik Danny Danon
kohtus Knessetis tudengitega ja õhutas neid arendama strateegiaid
võitluseks antisemiitliku propagandaga ülikoolis.
Võitleme sama võitlust! Võitleme kurjuse vastu!
Täna on väga raske toetada Iisraeli USA ülikoolides.
Antisemitism on tõusuteel, palestiina- meelsed protestivad vägivaldselt!
Tudengid rääkisid, mida nägid.
Ülikoolis tõusid suured pinged pärast 7. oktoobrit.
Tulid palestiinameelsete protestid
ja e-kiri presidendilt, mis alul polnud nii positiivne meie suhtes.
Peagi pärast sõja algust hakkas tulema jutte,
et Iisrael on apartheidiriik, Iisrael teeb genotsiidi.
Siis hakkasid kogunenud palestiinameelsed karjuma:
Jõest mereni ...
Teel tundi rebis üks tüdruk mu kaelast Taaveti tähe ja karjus: Kolonisaator!
Käin Seattle'is Washington'i Ülikoolis - väga riiakas ülikoolis.
Alates 7. okt. on antisemitism ägenenud - seda on suisa õhutatud!
Ja Seattle'i meedia ülikoolis, ülikooli lehed, Seattle Times -
kõik on tekitanud sellise meeleheitetunde.
Danon rõhutab tõe väljaütlemise tähtsust.
Sotsmeedias on väga kerge levitada viha ja valesid,
ja küllap enamik tudengeid võtab selle omaks.
Arvan, et teie ei peaks kartma võtta seisukohta
ja sõlmida suhteid kristlike ja muude ühingutega.
Minu sotsmeediast vaadatuna olid kristlased ainsad mittejuudid,
kes tegid postitusi 7. okt. veretööst ja on mind jätkuvalt toetanud.
Carlson on ainus mittejuudist esindaja, ja ta ütleb,
et ta kristlik usk aitab tal mõista, kui tähtis on toetada Iisraeli.
Minu ülikool on ainulaadne.
Meil pole kuigipalju antisemitismi, aga mitte ka toetust Iisraelile.
Minu roll on tekitada jutupunkt Iisraeli poolt,
ja see tähendab levitada siin kuuldud lugusid oma ülikoolis.
Hasbara osaduskonnad tegutsevad pea 100s ülikoolis
ja on partneriks IsraelAmbassadors.com'ile,
mis loodi pärast 7. oktoobrit,
et tuua tudengeid Iisraeli õppima (teda) tõhusalt toetama.
Nad pidid olema tegusad antisemitismi vastased juhid, järelikult juba tõhusad.
Tudengite sõnul aitab siinviibimine neil koju naastes oma missiooni täita.
Vahetu nägemine on midagi muud kui kõik need netipildid ja -videod.
Politseijaoskond Sderot'is - täiesti hävitatud, kuuliauke täis -
ning ellujäänute ja pantvangide perede lood oma üleelamistest
tegid täiesti selgeks, et pean ülikoolis võitlust jätkama.
Kohtumisel president Herzog'iga kuulsin lugusid toimunust.
Need jäävad kummitama, kuid on seda väärt - saan neist ülikoolis rääkida.
Olen liitunud ühe juutidest juristide, advokaatide ja notarite liiduga.
Tahan ka kasutada kõike, mida kuulen vestlustes poliitikategelastega.
Danon ütles CBNi Uudistele,
et tahaks viia tuhandeid tudengeid Iisraeli nägema tegelikku olukorda.
Nad said vahendeid ja kindlust,
et koju naastes sõdida antisemitismiga ülikoolis.
Julie Stahl, CBNi Uudised, Jeruusalemm.
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis maailmas toimub ja kuidas selle pärast palvetada.
Vaadake CBNi uudiseid!
Sest tõde loeb!
Tööpäeviti kell 8:00 CBNi uudistekanalil.
Täna räägime, kuidas uskuda läbinisti,
jõudmaks niikaugele, et uskuda end terveks.
Õpite oma usule vajalikku
sellest imelisest kogumikust 'Kuidas uskuda tervendavalt'.
Võid tunda Jumala ligiolu isegi vähihaiglas!
Vaadake neid imelisi tervenemislugusid.
Teadsime 100%, et ses oli Jumala käsi.
Ja näen, et Ta on võimatut suutev Jumal, et miski pole Talle võimatu!
Saate innustust oma eluks!
Sinu ihust voolavad elava vee jõed.
Tervendab Päästja, mitte inimene. Inimene on vaid abivahend.
Võite saada kogumiku 'Kuidas uskuda tervendavalt'.
Võid selle kindlasti saada! Jeesus tuli sinu pärast!
Saate ainukordse video, töövihiku ja erikoolituse,
kui hakkate CBNi partneriks.
Helistage või vaadake netist juba täna!
Tänapäeva teadusvallast väljaspool on vägi, mis ei allu loogikale.
Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitas üle võimatutest olukordadest.
See oli lihtsalt täielik ime! - Palve toimib!
Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi Uudiste ja CBNi Pere kanalitel.
Uudiste lõpuks: vahel võib olla raske leida usupõhiseid filme, perefilme,
ent kristlik filmifirma Lääne-Virginia's püüab olukorda muuta.
- Kus ta asub? - Lääne-Virginia's.
Minu koduosariigis! Ja eristub mitte vaid kristlikuma sisu,
vaid ka erilise filmitegemise poolest - vaatame!
3, 2, 1 - hõissa!
JC Filmid Bridgeport'is Lääne-Virginia's on töötanud 13 aastat
ning on saanud maha juba üle 80 mängufilmiga.
President Jason Campbell selgitab missiooni.
Meil on kaks peaeesmärki:
1) teha kultuuri kristlikumaks muutvaid filme,
ja 2) kaasata rohkem usuinimesi kristlike filmide tegemisse.
Näitleja Dean Cain, kristlik konservatiiv,
kes sai kuulsaks Supermani-rolliga, on olnud peaosas 30s JC Filmid filmis.
Kas mu tütar? - Ei. - Näidake!
Fantastiline, mida Jason JC Filmides teeb!
Hiljuti mängis Cain väikelinna meeri filmis 'Hank'i jõulusoov'
ja lõpetas äsja Lääne-Virginia's mängimise selle järjes.
Ta ütleb, et tema jaoks tähendab see loo edastamist.
Pole tähtis, kui palju hooneid õhku või kui palju laipu üle ekraani lendab.
Vägevad efektid ei aita, kui tegelastest ei hoolita.
JC Filmid tegi 2023. a. üle 20 filmi ja aasta varem 25.
Campbell tunnustab erilist lähenemist -
paarikümmet filmi- või saateklubi üle riigi ja mõnda välismaalgi.
Usuinimesed tulevad kokku kirikuisse ja kogukonnisse
ja loovad kristlikku sisu.
Jason, kes võivad osaleda?
Paljud emad-isad ja vanavanemad ütlevad: Mu lapsel on näitlejapisik!
Nood võivad minna maailma, kolida Hollywood'i,
ent see pole ohutu.
Nii püüame läbi JC Filmide luua kogukonna,
kus emad-isad ei pea muretsema, sest lapsed tegelevad kristlikku sisuga.
Campbell ütleb, et tuleb ka vanemaid näitlejaid.
Minu- ja sinuvanused, me õppisime kesk- ja ülikoolis teatrit
või tegime näidendeid, keskkoolis ka playback'i, aga siis tuli elu.
Ja nüüd, mil me lapsed on läinud, tunneme:
Ohoo, mul on näitlejapisik alles, või:
Tahan ikka tegelda loominguga, aga loominguga Jumala riigi heaks.
Cain käis äsja Lääne-Virginia Ülikooli kossumängul Mountaineers'i toetamas,
ja ütleb, et on Lääne-Virginia'sse armunud.
Filmimine Campbell'iga meenutab talle ka kasvuaega filmitegijast isaga.
Hoidsin mikrofonivart, olin lapsena asja sees, olin platsis, sain kohvi,
tegin, mida tal vaja oli - see ongi ju filmitegemise sisu.
JC Filme kannustab mõte,
et saame kristlike filmide kaudu edendada evangeeliumi.
- Kuidas meeldib? - Nii lahe!
Ses filmitööstuse harus on narratiiv 20-30 aastaga väga muutunud.
Ja pean tunnistama, et mulle pakuti ühes filmis rolli -
mängida Dean Cain'i pruuti.
Pidin keelduma! Tahtsin küll, aga mulle meeldib oma argitöö.
- Rõõm kuulda! - Ma ei saa ju sind jätta!
Lääne-Virginia's toimub suuri asju!
Tänu Jumalale, et midagi toimub! Sellega on saade läbi!
Järgmise nädalani meilt kõigilt nägemist! ja Jumala õnnistust!
Tõlge: Sulev Kivastik